
Accidente fatal na entrada di Lago Colony 

TABATA algo prome cu 6 or ayera 
tardi, a tuma lugar un accidente cu 
consecuencia fatal. Autoridad Poli- 
cial y Team di Rescate di Cuerpo di 
Bombeo a acudi cu maximo urgencia 
na entrada di Lago Colony pa un ac- 
cidente serio. 

E accidente a tuma lugar entre un 
auto y un motorcycle. E momento ey 
tabatin tur indicacion cu e motociclis- 
ta a muri n’e sitio mes. 

Den auto e chauffeur a keda pega 
pa cual a pidi Materialenwagen di 
Brandweer pa asisti. 

Te na ciere di nos edicion, nos no a 
haya e nomber oficial di e victima. 
















2 


AWEMainta 


Diabierna, 11 October 2019 


Te ainda e investigacion forensico no ta cla 

Renny Arends a bira Director interino 
pa maneha RdA temporalmente 

Mientras lo negocia cu e gruponan interesa 


MANERA ta conoci e Gobierno aki a laga haci un investigacion 
forensico di e compania Refineria di Aruba (RDA). Pesey pro- 
bechando di e conferencia di prensa di Prome Minister Evelyn 
Wever-Croes a puntra e mandatario con leu e investigacion aki 
ta of si el a keda cla. 

E investigacion forensico aparentemento no a termina aki, 
pasobra Gobierno te cu ayera no a haya ningun raport ainda, 
maske cu e palabracion tabata cu lo keda cla na september. 
Awe nos ta algun dia caba den october y Prome Minister Wev- 
er-Croes a duna di conoce cu e lo bay pone presion awor pa haya 
dicho raport. Sigur asina cu e haya e raport, e lo comparti esaki 
cu pueblo. 

Manera ta conoci, a surgi un diferencia di opinion entre Prome 
Minister Evelyn Wever-Croes y e Director General di Refineria 
di Aruba, Alvin Koolman, pero no a tende nada mas ken Gobi- 
erno a nombra como re-emplasante di Koolman. 

Sigur cu a nombra un persona di e compania mes, kende a keda 
apunta temporal cu maneho y ta sr. Arends, kende ta keda en- 
carga cu e maneho diario, te ora cu tuma un decision definitivo. 

Sr. Renny Arends tin hopi aña caba ta traha den e refineria y 
tabata next in line pa asumi e funcion temporal di CEO di Re- 
fineria di Aruba.. 

Pero awor cu lo firma un MOU cu Citgo, tur atencion ta bira 
esaki, y asina cu tin mas claridad, lo habri solicitud habri pa 
haya un Director, unda tur hende por solicita. 

Pero nan no t’asina leu ainda. 

2020 

For di momento cu e Gobierno di MEP-POR-RED a asumi nan 
responsabilidad, nan tabata sa cu CITGO lo no por cumpli cu 
nan contrato cu ta expira na october 2020. E contrato t’ssina 
hinca den otro, cu mester warda te october di otro aña pa por 
apela cu CITGO no por cumpli. 

Pero despues a bin resulta cu tin un otro contract cu a keda fir- 
ma cu te “dispute settlement resolution”, loke nifica cu mester 
cana un proceso largo den Corte, segun Evelyn Wever-Croes, cu 
por dura sigur un 5 pa 6 aña. 

Asina a cuminsa papia cu otro y CITGO su prome peticion ta- 
bata pa suspende e contract. Loke nifica cu nan lo keda cu e 
yabi, nan no ta traha, te ora cu nan tin forza atrobe, lo bin bek. 
Pero nan mes ta consciente cu no ta mira cu lo tin cambio na 
Venezuela, cu por dentro di 4 aña. Y esey no tabata aceptable 
pa Gobierno. 


SUSPENSION 

Awor cu a firma un MOU, lo sigui na firma un “suspension”, 
pero cu lo duna Aruba tur oportunidad pa negocia. Y pa ora 
haya un candidato pa opera e refineria, lo aplica e suspension 
di e contract y yega na termination di e contract. Esey ta poni 
den e MOU, segun Evelyn Wever-Croes. 

DEBE 

CITGO tin debe ainda cu Gobierno, esta pago di belasting, sea 
nan a haci ganashi y/of perdida. 

Nan debe Refineria di Aruba pago di lease, cu tambe a keda 
atrasa. 

Pero CITGO a laga sa caba cu nan no tin placa, pero Gobierno a 
mustra cu nan tin cu cumpli cu e trahadornan y e contratistan- 
an. Y despues lo wak con nan por cumpli cu pago di Gobierno 
mes. Pa Gobierno, nan deseo ta pa CITGO bay y duna posibili- 
dad pa busca un otro operador. Y despues lo analisa e diferente 
claimnan cu ambos partido lo tin cu otro. 


Fiesta a cuminsa 

Varios compania pidiendo 
faillisement di Citgo 
Aruba Refining N.V. 



ASINA cu Prome Minister Evelyn Wever Croes a 
anuncia cu a firma un MOU cu CITGO, pero cu e com- 
pania aki no tin placa pa cumpli cu su obligacionnan 
financiero, un grupo di abogado a uni pa na nomber di 
nan clientela cuminsa e proceso pa pidi faillisement di 
Citgo Aruba Refining N.V. Mientras cu Corte lo tuma 
tempo pa atende esaki, segun expertonan Gobierno 
mes no por haci net nada pa busca un operador nobo. 

Un simpel MOU firma 
pa reparti entradanan di 
terminal, di RDA y di FMSA 


Pa: Victor (Toko) Winklaar 


MAS y mas Gabinete Wever Croes su historia, ta mustra riba e 
cuenta di mucha ‘Roodkapje’ caminda un wolf a come abuela 
di Roodkapje pa despues bisti su pañanan, drumi den su cama, 
p’asina e haya oportunidad di come e pober Roodkapje ora cu 
e bin di bishita. 

Ta den e contexto aki tin cu mira e ultimo desaroyo rond di e 
refineria di San Nicolas, caminda den estilo di hubilo, Prome 
Minister Evelyn Waever Croes, a anuncia cu a firma un MOU 
cu CITGO riba futuro maneho di e refineria. Hasta el a pidi 
pa wordo rondona pa algun Minister, manera Otmar Oduber, 
Armando Rudy Lampe y Glenbert Croes. 

Algun ora despues cu e miembro di Tweede Kamer, Thom de 
Graaf a bisa durante tratamento di presupuesto 2020 di Hulanda, 
cu Prome Minister di Aruba a bin c’un novum ora cu el a pidi 
retiro di un miembro di Parlamento di oposicion, ata Premier 
Wever Croes cu otro novum, e biaha aki na Aruba mes. 

Dicon nos ta bisa esaki, ya cu mientras ainda e ink di su firma 
riba e MOU no a seca ainda, ya caba Prome Minister Wever 
Croes ta declara cu el a haya placa pa tapa un buraco di miyones 
den su presupuesto di 2019. E1 a bisa cu esaki cu gran alegria, 
mustrando un alivio grandi relaciona cu menasa di Hulanda pa 
duna su Gobiemo un ‘aanwijzing’, keriendo cu e MOU aki lo ta 
solucion pa haci Conseho di Minster di Reino, contento cu nan 
lo logra na cumpli cu ehecucion di presupuesto 2019. 

E situacion aki ta algo hopi serio, pero na mes momento e ta 
un indicacion cla cu tin cosnan tumando lugar cu no ta mustra 
corecto, sigur ora cu ta papia caba di un gmpo cu lo ta interesa 
na maneha e terminal sin cu henter e asunto aki a wordo trata 
den Parlamento, den e forma cu mester haci esaki. 

Ken e gmpo aki ta, kende t’e companianan cu Prome Minister 
ta menciona cu lo ta interesa pa sigui traha riba reapertura di 
e refineria, cual ta otro expresion dudoso di Wever Croes, ya 
cu tur hende sa cu e proyecto di hotel na Seroe Colorado, ta 
posibel solamente sin e refineria den funcion, algo cu a ser bisa 
pa propio miembro di Conseho di Minister, Otmar Oduber. 
Eynan caba mester haya mas claridad for di Gobierno ya cu 
for di momento cu Gabinete Wever Croes a bira un realidad, 
tabata conoci cu tin gruponan yega na partidonan cu ta sostene 
Gobierno, cu a sostene e partidonan aki durante di campaña 
electoral na 2017. 


Lolce ta mas preocupante ta con facil Prome Minister ta bin 
dilanti, den tempo asina cortico despues di a firma e MOU, pa 
sigura tur hende cu su Gobierno awor a haya placa necesario 
pa cera e gap financiero cu tin den presupuesto di 2019, p’asina 
cumpli cu normanan palabra cu Hulanda. 

Thom de Graaf tin rason ora cu e bisa den Tweede Kamer cu 
Prome Minister Evelyn ta bin cu ‘novum’ den gobemacion den 
Reino Hulandes, ya cu nunca antes por a scucha cualkier lider di 
cualkier pais di Reino Hulandes, dicidi riba destino di miyones 
di florin, asina facil y asina liher manera cu el a haci durante di 
e conferencia di prensa diarazon ultimo. 

No solamente esey, pero otro locura, ya cu realmente asina 
tin cu mira e cosnana ki, Prome Minister ta papia cu e aspecto 
principal di e MOU firma cu CITGO, ta cu Amba lo haya e 
yabi bek di e refineria, pero principalmente di e terminal. 

Ta bon pa Minister Presidente splica tanto pueblo como 
Parlamento ndi Amba, ta di kende e refineria ta y ta kende ta 
doño di Refineria di Amba, cu ta un compania estatal cu ta 
manehando tur cos n’e momentonan aki. 

Cu otro palabra ta kita e yabi for di un compania estatal pa bay 
duna un otro compania cu kisas tin cu wordo lanta ainda of un 
compania cu ya ta existi ya cu e plan aki for di algun tempo ta 
broei caba. 

Un MOU cu prome cu el a cumpli 24 ora, ya caba ta mustra 
riba asina hopi aspecto dudoso, poco claridad, pero cu Minister 
Presidente ta mira como salba bida di su Gobiemo den bista 
di Hulanda, pero den e aspecto aki caba por scucha Conseho 
di Minister di Reino informa Evelyn Wever Croes, cu otro aña 
no tin mas refineria pa cera, no tin mas compania cual placa di 
entrada lo bay directamente pa caha di Gobierno. 

Por ultimo ta bon pa señala c’un biaha mas Minister Presidente 
a trata di cuestiona e forma con Hulanda ta mira e fondo di 
crisis social, cu ta un fondo banda di presupuesto y cu Gobierno 
no kier hinca den e presupuesto. 

Un fondo cu a cumpli dos aña caba y caminda ainda no tin 
claridad kico ta bay haci cu e miyonnan aki, ya cu no tin mucho 
claridad ainda riba e plan social di Gobiemo. 

Den e storia di Roodkapje aki di Gabinete Wever Croes, contrario 
n’e storia original debidamente e wolf ta come Roodkapje sin 
duda!!!! 

Mescos cu 13 aña pasa 

ATCO Concrete a 
cruza lama pa basha 
casi 300m3 di beton 

Trabou grandi pa engrandece De Palm Island 


FOR di diasabra madruga te cu 
diadomingo atardi, mas o menos 24 
empleado dinamico di ATCO Concrete 
Products a mobilisa no menos cu 35 
truck di beton for di Barcadera pa De 
Palm Island, riba barco, pa basha 280 
m3 di concrete riba e isla. E trabou 
profesional aki a cana sin ningun 
contratiempo, uzando ekiponan 
profesional y e formula di trabou 
eficiente di e compania, combina cu 
trahadoman experencia y bon prepara 
pa tipo di trabounan specialisa asina. 

“No ta prome biaha. Orguyosamente 
nos por bisa cu 13 aña pasa, 
exactamente dia 19 di maart 2006, 
tabata ATCO Concrete mes cu a 
basha concrete riba De Palm Island 
pa constmccion di nan waterpark. A 
toca nos e honor aki atrobe pa bolbe 
demostra nos profesionalismo den 
e tipo di trabounan aki, entregando 
producto di calidad superior”, asina 
Robby Fingal, Operations Manager 
di ATCO Concrete Products a duna 
di conoce diadomingo atardi ora cu a 
baha for di e isla. 

E trabounan a inicia diasabra pa 4:45 
am, ora e trucknan di concrete di 
ATCO Concrete Products a cuminsa 
carga material pa despues subi barco 
Don Andres I na waf di Barcadera. Na 
tur, ATCO Concrete Products a tira 5 
trip diasabra y 1 trip diadomingo, pa 
na tur yena 35 truck cu beton. 

Den un trayecto di mas o menos 15 
minuut riba lama, a y ega De Palm Island 
pa ey descarga concrete n’e areanan 
asigna pa Van Kessel Havenbouw, cu 
ta encarga cu e proyecto grandi aki. 

E trabou tabata bou supervision di ing. 
Hendrick Croes di H.J.C Engineering, 


cu contribucion di Gino Geerman 
y su specialidad pa ehecuta tipo di 
proyectonan asina. 

Contrario na trabounan normal, p’e 
proyecto aki a haci uzo di un cement 
special, procedente for di Hulanda. A 
warda 2 luna p’ e material aki por a yega 
Aruba, pasa den e fabrica profesional 
di ATCO Concrete Products pa 
prepar’e, transport’e y finalmente 
bash’e riba De Palm Island. 

E cement aki yama “hoogoven cement” 
y ta pa uzo riba proyectonan cu clima 
special, manera De Palm Island cu ta 
exponi na hopi solo, biento y salpeter. 

“Ta un di e proyectonan di mas special 
cu nos a realisa e aña aki na ATCO 
Concrete Products. Nos tin hopi tempo 
ta prepara, pasobra no t’asina-asina ta 
subi cu trucknan pisa asina riba e isla 
pa basha concrete. Mester haci hopi 
preparacion, diseño, pruebanan, prome 
cu tin e infrastructura cla pa ehecuta 
e trabou na un forma profesional y 
eficiente”, asina Robby Fingal a splica 
cu un cara di satsifaccion. 

E proyecto riba su mes ta encera un 
waterpark nobo riba e isla, dedica na 
adultonan. Teniendo cuenta cu mester 
traha piscina y un toren halto for di 
unda por slip bin cay den pool, a rekeri 
fundeshi special, uzando cement y 
concrete specialmente prepara p’e 
proyecto specifico aki. 

ATCO Concrete Products ta gradici 
De Palm Island pa a bolbe deposita 
confiansa den nan, tanto p’e producto 
di calidad cu ta ofrece combina cu e 
servicio profesional na momento di 
entrega y basha concrete. 

Corte ta haya cu: 

Gobierno y DIP mester 
a contesta peticion di 
huurdo di kiosko enbes 
di kibra construccion 


DIAHUEBS Corte di Prome Instancia a duna 
su decision den e caso cuminsa dor di Roque 
Wernet, propietario di e kiosko na Eagle Beach 
cu personal DIP kier a desmantela un parti nobo 
cu a wordo construi. E1 a wordo representa den 
e caso aki pa abogado Peter Mohamed. 

Por corda ainda cu dia 10 di september personal 
di DIP hunto cu otro funcionarionan a presenta 
n’e sitio cu ekipo pisa pa kibra e pida extra di 
construccion, manera un afdak, y e rolluiken- 
nan cu a wordo poni pa protege e negoshi. E mo- 
tibo cu nan a duna ta cu esakinan a wordo ehe- 
cuta sin e permiso necesario. Y Roque Wernet ta 
conoci como un campañador di Otmar Oduber, 
pe wordo persigui di e forma aki. 

Wernet a haci peticion pa adapta e lugar pa haci 
e dos construccionnan ey, pero nunca a haya 
contesta di Gobierno. Y e tabatin hopi molester 
di personanan desconoci (ladronnan) ora cu e 
lugar keda su so den oranan di madruga. E peti- 
cion aki el a wordo haci for di 12 di november, 
2018, y casi un aña despues DIP ta presenta pa 
kibra e construccion y sin cu nunca a contesta e 
peticion mes. 

Mientras cu tempo tabata pasa, el a dicidi cum- 
insa construi sperando e contesta. Pero a resulta 
cu DIP su personal a yega dia 10 di september 
cla pa desmantela e lugar. Mesora Roque Wer- 
net a bay Corte y na mesun momento a entrega 
un obheccion. 





Huez ta bisa den su veredicto cu DIP como organo di Gobierno mester 
actua di un forma ordena, mester duna su contestanan por escrito y duna 
e ciudadanonan chens pa reacciona riba nan decision pa kita cos. 

Y e ciudadano mester haya chens pa hiba esaki Corte si e no ta di acu- 
erdo. Mirando cu Roque Wernet a bay den apelacion dia 10 di september 
riba e decision di Gobierno pa deshaci di e construccion, Corte ta bisa cu 
Gobierno y su departamento no ta autorisa pa kita e construccion. 

E no a haci ningun evaluacion si e construccion haci a bay segun ley of no. 
Gobierno y DIP a actua mucho liher y inhusto dor di ordena pa destrui e 
construccion prome cu nan como instancia cu ta huur e kioskonan aki, a 
duna contesta riba nan peticion. Gobierno por a simplemente rechasa e 
peticion of mustra Roque Wernet cu pa haci tal trabou e mester di un per- 
miso di construccion. Pero nan a keda sin contesta e peticion di Wernet. 

Teniendo cuenta cu un dia despues di a manda e carta pa Roque Wernet, 
ya caba personal di DIP a bay n’e sitio cu ekipo pa kibra e construccion 
y pa evita cu Roque Wernet ta wordo perhudica, ta schors e decision di 
“ontruiming” di dia 10 di september, te ora cu un decision riba e obheccion 
entrega. Abogado mr. Peter Mohamed a representa Wernet den e caso 
aki. 

Indexering ta un problema cu Gobierno actual a hereda 

Minister Bikker ta spera 
cu na mesa por yega na un 
solucion riba e tema aki 



Minister di Husticia mr. Andin Bik- 
ker a tuma nota cu Sindicato di Polis 
(SPA), a manda un carta diarazon at- 
ardi, pasobra awe diabierna 11 di oc- 
tober nan kier bay den un welga corto 
for di l’or di merdia te cu 3’or atardi. 
Relaciona cu e carta aki, Minister Bik- 
ker a manda un invitacion p’e sindicato 
pa reuni ayera tardi urgentemente pa 
mira kico ta nan preocupacion. Tambe 
por a tuma nota cu SPA kier scucha 
reaccion di Gobierno prome cu nan bay 
over n’e accion. 

Pa loke t’e problema, Minister Bikker 
tin tur comprension, no solamente pa 
sindicato SPA, pero pa tur Sindicato 
den Union cu tin preocupacion riba e 
tema di Indexering. Riba e tema aki a 
sinta cu coleganan Minister den hopi 
reunion y a splica e sindicatonan cu 
aki ta trata di un tema y problema 
hereda. 

E Gobierno anterior a bay over den 
apenas ocho aña di gobernacion pa re- 
dobla e debe di pais Aruba y manda e 
debe di 48% di nos producto bruto na- 
cional GDP y bay te den direccion di 
90%. 

Esey ta pone cu awor Aruba ta pagan- 
do un averahe 234 miyon florin na ser- 
vicio di debe, interes cu mester paga 
anualmente y e placa aki no ta bin bek 
den economia di Aruba, pasobra esey 
ta fiansanan den exterior y mayoria 
na New York. 


Esaki ta placa cu gewoon ta bay pa 
servicio di debe y ta debenan cu a acu- 
mula dor di partido AVP cu a hinca 
pais Aruba den e proceso pa endeuda, 
enbez di pone e ser humano central y 
percura pa paga indexering di tur e 
sindicatonan y nan miembronan. Tur 
esaki a pone cu awor aki Gabinete 
Wever Croes ta cu e situacion di un 
nivel di debe di 90% di GDP caminda 
e economia ta hopi monotono y ta de- 
pende riba un pilar economico cu ta 
turismo. 

E reto grandinan ey Aruba ta pasando 
den dje aworaki cu tin biaha tin dife- 
rencia di opinion cu Hulanda pa loke 
t’e acento cu mester pone den presu- 
puesto y con hopi t’e espacio di loke e 
pais ta haya na entrada pa por dedica 
na gasto di personal. 

Den e gasto di personal ta bin e ora e 
tema di indexering y promesanan cu a 
haci durante gobernacion anterior cu 
no a cumpli cu nan, pero e gobernacion 
actual ta continua cune y mester ad- 
resa nan. 

Cua no t’e politico cu kier bisa cu oha- 
la tin e espacio y ta duna indexering 
y ken kier t’e politico popular pa haci 
esaki, segun Andin Bikker. 

E Gobierno aki a haci compromiso cu e 
pueblo cu ta goberna e pais aki na un 
manera responsabel. Basa riba tur e 
situacion cu a hereda, na aña 2014 por 
a experencia na luna di juli di e aña 
ey cu e ex Prome Minister a bay den 
welga di hamber y den humilde opin- 
ion di Minister Bikker nunca mas su 
cabes no a sinta bek. 


E situacion e tempo ey tabata e prome 
señal cu Hulanda a duna instruccion 
pa no firma e presupuesto di 2014, pa- 
sobra e tabata irealistico mescos cu e 
prome presupuestonan cu tabata duna 
señalnan cu nan tabata irealistico. Tur 
esey a pone cu na final di dia e debe 
nacional a subi te cu 90% di GDP. 

Ora un pais yega na un nivel di debe 
di 40% ta un nivel di debe cu a bin ta 
acumula desde Status Aparte. 
Minister Bikker ta hopi gradici na 
Minister di Finansa y Prome Minister 
no obstante e retonan cu a haya, nan 
ta gobernando e pais y pagando tur 
debe. 

Partido AVP a corta sinta den cam- 
paña, cera e contractonan pero no a 
carga e responsabilidad pa pago di tur 
e proyectonan cu nan a hipoteca gen- 
eracionnan pa bin, pasobra no ta debe 
cu por atende cune den un solo gober- 
nacion. 

Minister Bikker Bikker ta bisa di tin 
comprension pa tur sindicato y na me- 
sun momento ta pidi comprension, pa- 
sobra mester ta responsabel pa mira 
kico t’e espacio financiero cu tin. 

Siguramente Gobierno lo bin cu un 
contra propuesta y lo busca un solu- 
cion na mesa p’esaki. Gobierno como 
un bon doño di trabou semper kier 
cumpli cabalmente cu su empleadonan 
den e espacio financiero na un manera 
responsabel. 

Parlamentario Edgard Vrolijk (MEP): 

"Ora kier tilda MEP di tin influencia 
den Ministerie Publico ta un insulte 
p # e cadena hudicial na Aruba" 


UN biaha mas nos ta wak un ex Minister President 
Mike Eman ta para pa corupcion y maluso di funcion 
den pais Aruba. Enbes di bin dilanti y pidi pueblo 
despensa y exigi retiro di su miembro Benny Sev- 
inger, e ta bin ta purba hustifica y benta riba parti- 
do MEP haciendo manera cu ta persecucion politico 
tin den e caso aki cu sigur lo tin un rabo hopi largo. 

Segun Edgard Vrolijk di MEP, caso Benny Sev- 
inger a sigui mesun procedura cu caso di ex Minis- 
ter Paul Croes. Ora kier tilda MEP di tin influen- 
cia den Ministerio Publico ta un insulto p’e cadena 
hudicial na Aruba y tambe un degradacion di cada 
miembro di Cuerpo Policial cu tambe a traha den 
caso IBIS unda cu esaki a sosode bou di Gabinete 
Eman 2. 

TA AVP A DENUNCIA PAUL CROES 

Ex Minister Paul Croes a pasa den mesun proce- 
dura, pero e ora ey si nos no a scucha Mike Eman y 
Arthur Dowers. Pues mester conclui mirando nan 
insinuacion cu ta indica e ora cu ta Mike Eman y 
Arthur Dowers a instrui Ministerio Publico pa per- 
sigui nan ex Minister Paul Croes. 

Pasobra MEP no tabata den Gobierno y nunca MEP 
a pensa mes cu Paul Croes tabata meti den algo ili- 
cito. Pero straño cu e por zona ta defende Marku 
Espinoza, Nelson Andrade y Benny Sevinger hasta 
la muerte, pero Paul Croes - pasobra e ta sobrino di 
Betico Croes - nan mes a denunci’e na Ministerio 
Publico, segun e miembro di MEP, Edgard Vrolijk. 

Esey ta metemento, pero sigur traicion na un miem- 
bro di nan partido pa purba scapa Benny Sevinger cu 
t’esun cu na final tabata duna permiso. 



MINISTERIO PUBLICO: UN ORGANO 
INDEPENDIENTE 

Nos di MEP ta sostene nos sistema democratico y sigur 
nos estado di derecho y ta respeta nos Trias Politica 
unda cu Ministerio Publico ta traha independiente y no 
ta tuma un accion si e no tin prueba y sigur den un caso 
contra un ex Minister. Awor nos mescos cu pueblo tin 
di laga Ministerio Publico haci su trabao trankilmente 
sin haci manera AVP ta haci, esta di purba influencia 
pensamento di pueblo riba e caso y purba influencia y 
duna Ministerio Publico mal nomber. 

Y sigur ta lamentabel pa hasta un ex Minister mane- 
ra Dowers ta yama Ministerio Publico como avestruz. 
Esey ta muestra di desesperacion y sigur ex Minister 
Dowers mes t’esun cu a apunta e ex PG cu tabata esun 
cu a cuminsa tur investigacion. 

MIKE EMAN Y AVP TA UN BERGUENSA 

Un partido cu tur ora su Ministernan ta den problema 
cu husticia y ta ser condena manera ex Minister Tico 
Croes, y su coordinador Otmar Oduber, ex Minister 
Paul Croes y awor un hala di investigacion riba ex Min- 
siter Benny Sevinger y tambe lo tin mas den caso di 
RDA unda cu pueblo a ser masacra den nos refineria 
cu nunca a habri. 

Pues ora abo cu bo ruman semper a sostene corupcion 
ta un berguensa pasobra e mensahe eyfo ta: Join AVP, 
bira corupto y biba lekker!, Edgard Vrolijk a conclui. 

rahadornan di Felipe Construction 
awor cu mihor condicion laboral 


E siman aki sindicato 
FTA, den representa- 
cion di e empleadonan 
di Felipe Construc- 
tion & Consultancy 
N.V. (FCC) a firma un 
contracto colectivo di 
trabou cu ta cubri aña 
2019-2020 den cual 
nan tur ta bay dilanti. 
Pa FTA a firma Hubert 
Dirksz y mr. Hose Fi- 
garoa, mientras cu p’e 
compania a firma su 
Director, Omar Tromp. 



Nan ta bon conoci pa realisa trabounan grandi 
na WEB Aruba NV.. Ey nan ta responsabel pa 
proyectonan manera trabounan di mantencion 
henter aña riba e planta di awa SWRO, riba e 
boilernan, Recips y maneho di facilidadnan. 


Separa di trabounan na WEB Aruba NV., em- 
pleadonan di FCC ta ehecuta varios proyecto im- 
portante na Aeropuerto, specialmente rond di e 
trabounan di renobacion continuo. 

Gerencia di Felipe Construction & Consultancy 
N.V. a yama e sindicato FTA bon bini den nan 
compania y a expresa di ta spera di por tin un 
bon relacion cu nan pa tempo largo, cu res- 
pet mutuo y semper teniendo interes di e tra- 
hadornan banda di crecemento y desaroyo di e 
compania na mente. 

Di e forma aki tanto e compania mes como e tra- 
hadornan ta crece hunto den e proceso. 


Despues di e firma- 
mento ambos partido 
a bisa di a keda satis- 
fecho cu e acuerdo. E 
negociacion a dura al- 
gun luna, pero tabata 
satisfactorio. 

Empleadonan a con- 
oce un aumento di un 
promedio di 5% riba 
nan salario, y a dre- 
cha e beneficionan se- 
cundario. Den esey 
mester pensa riba un 
mihor seguro pa ac- 
cidente, mihor seguro 
di bida, otro beneficio- 
nan adicional y a regla 
nan bonus di fin di aña 
awor den e contracto 
colectivo. 

Felipe Construction & 
Consultancy ta existi 
desde aña 1987 y ta 
conta awendia cu 75 
empleado. 


SIGUI NOS 
KOOYMAN. ARUBA 


O KOOYMAN | 

THERE IS SOMETHING TO DO 


DEALS OF THE WEEK 

“ - oktber t/c diahuebs 17 di oktober2019,tantentm den stock. 


Oferta ta valido di diabierna 11 di 


HAMMER DRIVER DRILL 
KIT 12V MAX 

• Ta inclui 2 x 1.5Ah bateria, chargery un case 

• 2 speed gearing automatico 

• 30Nm of max tightening torque performance^ 

• lOmm standard drill 



TRAPI ALUMINIUM 6FT 


Ta carga t/c un maximo capacidad 
di 225 pound 

Peso-liviano pa uza na cas tipo 2 

Trapi anti-slip 

Top di forma color berde 



of 5787 FunMiles 


RIBA TUR TOLEDO LOCKSET 



Porehemplo 

33. 50 y 

of 1340 Fun Miles 


lO LEDti 


m fun^ (§| KOOYMANBV.COM O KOOYMAN.ARUBA 

“r jsate, ^ 


O KOOYMAN 

THERE IS ptfNPXS SOMETHING TO DO 

Casoncm hudicial cu 
Corte di Prome Instancia 
tin pa trata awe 


Horario 

Sospechoso 

Acto Castigabel 

08.15 

K.C.R. 

H.R.M.O. 

R.R. (casa cu) 
M.O. 

C.E.V. 

A.A.V.V. 

Uitspraak. 

08.30 

C.J.N. 

N. ta wordo acusa di atraco y posesion di arma di 
candela riba 6 di maart 2019. 

08.45 

C.E.G. 

J.R.St.J. 

C. y St.J. ta wordo acusa di atraco y posesion di arma di 
candela y tambe di violacion di ley di droga y posesion 
di cocaine riba 7 di maart 2019. St.J. ta wordo acusa 
di a maltrata un persona den e periodo di 9 pa 10 di 
september 2018. 

09.15 

M.T.G. 

G. ta wordo acusa di asesinato riba 30 di april 2017. 




kv'.c 'a(a t/vft i/v tñ bfli tiiA- 



Nos ta bende 
paña f coi 
hunga y buki 
di segundo 
mano. Tambe 
ta bende 
pastechi, 
snacks r 

té 


piiA-oJump, yfRtfli/ReiAto di 


K kRw.cbo haCi: 
cJ 


Fecha: 30 November 20*19 


Ora: 10AM-6PAA 


Lugar: Casa Cuna, Pos CKi 




Bo presencia lo wordo aprecia hopi, 
yuda nos guia nos muchanan 

* c 

t asa cuna ^ | progreso 


.6 ♦* r , 


Bishita di Consul 
General di Portugal, 
dr. licinio Bingre do 
Amnrnl na Arubn 

Directiva di Fundacao Social Cultural 
Portuguesa, ta anuncia bishita di Con- 
sul General di Portugal na Caracas, 
Venezuela, dr. Licinio Bingre do Amaral 
conhuntmaente cu oficial di Consulado 
sra. Marlene Ramos de Andrade. 

Motibo di bishita na nos isla ta pa tin 
oportunidad di comparti cu e comuni- 
dad Portugues y Luso-Arubano pa duna 
e informacion necesario referente docu- 
mento nan importante manera “passa- 
portes y cartóes de cidadáo”. 

Esaki ta tuma lugar diasabra y diado- 
mingo awor for di 10 or di mainta te cu 
1 or di merdia. Na Club Primavera lo 
tin oportunidad pa busca e cartoes de 
cidadáo y informacion. 

OioELPaso 

8 REGULAR 

Tortillas 

SuperSo/t 


Offer is valid from 11 October -16 October 2019 and while supply lasts 

Afl. 380.000,- +AII. 120.000, 

Minister di Husticia mr. Andin Bikkerta 

Desaproba e atake di 
Partido AVP contra di 
Ministerio Publico y 
e ponencia cu tabatin 
persecucion politico 



DESPUES cu Minister Bikker a tuma nota 
di un conferencia di prensa di partido AVP 
contra Ministerio Publico, e mandatario 
a bisa cu el a keda babuca y straña di e 
declaracionnan haci. Declaracionnan cu a 
sali di un ex Prome Minister, kende cu ta 
un Meester in de Rechten, un ex Minister 
di Elusticia, kende cu tambe ta Meester 
in de Rechten y para den e conferencia 
di prensa un ex Inspector di Polis y otro 
Parlamentarionan cu mester sa mihor. 

Nan ta personanan cu sea tabata den 
gobernacion y aworaki den Parlamento, cu 
a traha den aparato hudicial ta tribi di tene 
un conferencia di prensa caminda nan ta 
bay over na ataca Ministerio Publico y 
insinua cu tin persecucion politico. 

MinisterAndinBikkerdurante conferencia 
di prensa di Gobierno diahuebs mainta 
a bay den historia y a splica cu AVP den 
tempo di Fondo Desaroyo Nacional, 
tabatin varios investigacion riba nan y e 
tempo ey sr. Eman a bisa cu ta bay haci 
un analisis profundo interno y cu nan ta 
respeta Institutonan Hudicial. Nan a bay 
Corte pa presenta nan banda di medaya 
den e diferente caso cu tabatin. 


Den e caso di sr. Paul Croes durante 
Gabinete Eman 2, nan tabata den 
gobernacion y no a tende ningun tipo di 
critica contra Ministerio Publico y mesun 
Ministerio Publico a haci su trabou y a bay 
Corte. 

Un Corte independiente a declara sr. Croes 
culpabel y e proceso a sigui su caminda. 
Awor cu AVP ta den oposicion, nan ta 
bin cu acusacionnan contra Ministerio 
Publico y cu ta dirigi Ministerio Publico 
politicamente. 

Minister Andin Bikker no ta di acuerdo cu 
e declaracionnan aki, pasobra un ex Prome 
Minister un ex Minister di Husticia y un 
ex Inspector di Polis mester por sa con e 
aparato hudicial ta funciona. Declaracion 
di partido AVP contra Ministerio Publico 
ta hopi preocupante, pasobra un partido 
politico cu experencia di decada, mester sa 
hopi bon con sistema hudicial ta funciona. 

Ta increibel cu e partido aki ta kies pa 
bay over na ataca institutonan di pais 
Aruba. E mandatario a sigui bisa cu esaki 
ta hopi preocupante special ora ta wak ex 
mandatarionan cu mester sa mihor ta sali 
na defensa di acto criminal. 


Ora cu e partido aki a sinti cu tin 
investigacion cerca di nan cas, diripiente 
tur hende tin culpa y ta cuminsa ataca 
institutonan. 

Tin Ministerio Publico tin Huez 
Comisario, tin RST, tin Landsrechereche, 
tin KPA y cu ki cara un ex Prome Minister 
Meester in de Rechten, un ex Minister di 
Husticia tambe un Meester in de Rechten 
y un ex Inspector sr. Candelaria ta durf 
para den e conferencia di prensa ataca e 
Institutonan aki. 

Den concepto di Minister Bikker e ta 
haya cu sres. Mike Eman, Arthur Dowers 
y Robert Candelaria debe e institutonan 
un disculpa. Minister Bikker ta haya 
cu tur e acusacionnan haci ta infunda 
y preocupante ora ta mira un partido 
politico cu ex mandatarionan ta reacciona 
di e forma aki. 

Investigacion riba ex Minister di AVP 
mes ta andando y no ta intencion di bay 
reacciona riba casonan individual, pero 
mester refuta e acusacionnan cu a haci 
den direccion di Ministerio Publico y 
sali na defensa di Aruba su institutonan. 
Un estado di derecho ta depende di 
institutonan asina, Minister mr. Andin 
Bikker a conclui. 

Durante oranan di madruga: 

Antisocialncm a ffiesta den tienda 
cu portanan cu tabata habri 



DIAHUEBS madruga patruya di Playa 
a nota cu porta di un tienda den Caya 
G.F.Betico Croes tabata habri. E tienda su 
nomber ta Parfois. 

No ta mucho cla, si e porta durante cu a 
cera no a wordo bon cera, of cu anti-social- 
nan lo t’esnan tras di esaki. 

Polis a baha y controla, pero mucho apar- 
entemente nan no a haci, debi cu nan no 
sa ken t’e doño of no a haya niun number 
riba e porta pa yama. 

Agentenan por a constata cu ladronnan lo 
a “fiesta” den e negoshi aki, n’e manera cu 
nan lage esta tur reboltea. 

Polis mucho no por a haci, nan a cera e 
porta (no na lock) y a sigui cu nan patruya. 

Durante oranan di mainta cu esnan en- 
carga yega pa habri lo haya nan cu e sor- 
presa desagradabel. E ora lo haya sa cu- 
anto mercancia a wordo horta. 

Casonan manera esaki no ta unico, con- 
stantemente tin actividad di adictonan 
durante oranan di madruga den centro 
di ciudad. Un problema cu tin hopi tempo 
andando. 




FCCA 

' Bliciidadi vivienda 


• +• \. * 

2019 :- 


CAMPAM DI FI!\ DI AM 





Teniporada niasdushi ta den porla 
* Abo ta cla pa fin 'di aña? 

Cu Campaña di iin di aña di FCCA 
- bo lo por keda cla. * ^ 






(jienlaiDesterlitup loilalc 

\igun dm'cliu[Hirunnln:idkiriru r mnlriiidiidicl'meliiuLi 

Cinco aña pidi pa hoben cu a comete 8 delito 


UN di e casonan trata recientemente dor di 
Corte den Prome Instancia di casonan pe- 
nal t’esun contra di Renzo Diaz Perez di 21 
aña, kende a wordo acusa dor di Ministerio 
Publico di 8 hecho. 

Ta trata aki di: Ladronicia cu violencia; 
robo/heling di bromer; posecion/benta di 
marihuana; heling di un auto Kia Cerato; 
posecion di arma di candela; preparacion 
pa cende un lugar na candela; maltrato cu 
arma; y preparacion pa explota un banco- 
matico. 

Tur e hechonan aki el a comete na momento 
cu e tabata den su periodo di prueba tambe. 
E acusado mes ta nenga tur e acusacionnan. 
Mayoria di e acusacionnan a bin despues cu 
a haya mensahe- of potretnan den su celu- 
lar. 

P.e. el a filma su mes ta baha di auto y bay 
cerca un homber trahando banda di camin- 
da. Por mira con e ta pidi e homber placa y 
ora cu e no a dun’e, el a primi un aparato di 
shock na bariga di e homber, kende a grita 
di dolor. 


RECORDATORIO 


Ultimo dia pa paga factura di coriente 
pa e luna di augustus 2019 ta: 


DIALUNA -14 di october 2019 


POR HACI PAGO NA: 

• Tur Banco Comercial 
•TurMFA 

• WEB Aruba N.V. 

• N.V. ELMAR 


EVTTA PARA DEN FILA LARGO Y 

PAGA ONLINE 


Por fabor menciona e numberc 
cuenta cu ta aparece riba e 
factura di coriente como 
descripcion di pago. 


ELMAR 



523 7100 I customerservice@elmar.aw 



E homber mes no a haci denun- 
cia y Polisnan no sa kende e ta. 
Tambe a haya den su celular 
potret saca cu arma di candela 
y municion; potret unda cu e ta 
pisa marihuana riba un balan- 
sa. Na su cas a haya un bromer 
BMW cu a wordo horta dia 2 di 
januari di un cas na Colony. 

E doño tabata cu vakantie. 

Polisnan e anochi ey a para un 
pick-up cu e tabata maneha y cu 
e bromer den dje. E1 a bisa nan 
cu e bromer el a caba di cum- 
pra, pero no por a mustra recibo. 
Como cu no tin denuncia di robo, 
solamente a saca e potret di e 
bromer y a lague bay. Despues 
cu e doño a bolbe di vakantie, 
el a haci denuncia di robo y na 
maart a haya e bromer na cas di 
e acusado na Ser’i Janchi. E1 a 
bisa cu simplemente el a warda e 
bromer pa su amigonan. 

Tambe e ta bisa cu e arma, bala- 
nan, droga y Kia Cerato (di ami- 
ga di un Polis) ta di su amigonan. 
Simplemente el a saca potret cu 
e cosnan aki, pasobra e ta gusta 
pronk. 

Den e filmacion di dje mas 
maltratando un homber cu e 
machin di shock, e no kier a duna 
ningun comentario. 

Riba su celular a haya hopi ma- 
terial comprometedor. 


P.e. ta papia pa bay atraca un 
negoshi di joyas den caya. A pa- 
pia di ki auto ta uza, con nan ta 
bay haci’e, esta yega pasa man cy 
joyanan y sali na careda. 

Tambe a papia di explota un 
machin di bancomatico. E1 a fil- 
ma ki material por uza, di gas, 
pa explota e machin. 

E tabata encurasha su amigonan 
pa no haya miedo y e ta cla pa 
comete e delitonan aki. A papia 
tambe di cende candela. 

Na maart, 2017 el a wordo con- 
dena na 24 luna di cual 12 taba- 
ta condicional y 3 aña di prueba. 
Dia 21 di augustus, 2018, el a 
sali di KIA y na maart, 2019, a 
detene bek. 

E acusado aki no a caba ni scol 
basico, su tabata maltrat’e y has- 
ta un biaha a batie te mande hos- 
pital. 

Fiscal di su banda cu ta trata aki 
di 8 acusacion. E acusado aki ta 
hoben y ta gusta pronk cu cos- 
nan ilegal, planea actonan cu por 
perhudica comunidad Arubano. 
P’esaki OM kier pa impone un 
castigo di 5 aña incondicional. 

Su abogado no ta comparti opin- 
ion di OM. Mr. Peter Mohamed 
ta kere cu un castigo no t’e solu- 
cion y no ta yud’e. E ta kere cu 
e mester bay bou guia di Reclas- 
sering. Dia 25 di october pa 8.15 
di mainta lo tin sentencia. 

Fase 1 ta cla y Fase 2 ta den preparacion 

©000008 ©dcOxsG 3 



GCJ 



DQ0 BgjsGqOd^O BqhbCq 


TUR persona cu pasa den e area 
di ex Bushiri Beach Hotel por mira 
cu trabounan ta avansando y bay- 
endo full speed pa loke ta trata 
e creacion di un beach nobo cu lo 
sirbi di atraccion tanto pa turista 


como local. 

Minister Dangui Oduber, manda- 
tario encarga cu turismo ta con- 
tento y satisfecho con e desaroyo ta 
canando, tumando na cuenta cu ya 
Fase 1 a termina. 

“N’e momento aki nos por 
mira cu e prome fase ya a 
keda realisa. E prome fase 
tabata encera ponemento 
di santo blanco. Esaki ta 
haci cu e beach aki lo sirbi 
di biaha manera localidad 
p’e evento magno di Aruba 
Beach Tennis”, Minister 
Dangui Oduber a expresa 
na cuminsamento. 

E mandatario a continua ta 
splica cu e desaroyo aki ta 
uno esencial, ya cu e ta un 
stap pa concretisa locual ta 
bay bira e Aruba Port City. 

Segun Minister Dangui 
Oduber a duna di conoce, 
e inversion pa realisa e 
proyecto aki ta bin for di 
ATA conhuntamente cu 


DOW. Riba nivel gubernamental, 
Minister Dangui Oduber ta bisa cu 
esaki ta bayendo den bon coopera- 
cion cu colega Otmar Oduber. 

E mandatario a duna di conoce cu 
e di dos fase, cual lo inicia pa aña 
2020, ta uno mas prometedor, ya 
cu e lo duna forma n’e proyecto. 

Minister Dangui Oduber: “Fase 
2 t’e fase cu lo duna un bida n’e 
area. Esaki ta encera cu lo crea e 
facilidadnan, lo haci e landscaping, 
pone areanan di parkeo, pone cafes 
y hopi mas. E resultado final bira 
uno di kita sombre manera ta ser 
bisa den Papiamento crioyo.” 

Finalmente e mandatario ta duna 
danki na tur persona envolvi den 
e proyecto aki y cu ta trahando di 
forma incansabel pa haci esaki re- 
alidad. 

“Un biaha mas ta ser demostra cu 
un vision coherente y un maneho 
serio cu Aruba na pecho, t’e for- 
mula pa resultadonan positivo pa 
nos pais”, Minister Dangui Oduber 
a bisa na final. 



Aruba Island 
Takeover 2019 


I*mQ 


October 30 - November 4, 2019 
Harbor Arena 

General admission (main event only) 

500 FM + f 75 or 4,250 Miles 

VIP admission (Event pass for Pool Party, 
Main event, Block & Closing event) 

1,250 FM + f 200 or 11,250 Miles 


Tickets available at Fun Miles 
office at Sun Plaza Mall. 

n® oi funmiles.net 



Sfb 4 'iuiiéF 

Loke Mike Eman no kier a splica den su conferencia di prensa! 

Denuncianan cu MEP semper ta haci ta pa 
trece claridad den tur e scuridad di ladronicia 
y corupcion di gobernacionnan di AVP 



DESPUES cu e lider di AVP, Mike Eman 
a keda keto keto y no a comenta ningun 
dia so riba e desaster cu su Gobiemo 
a ocasiona relaciona cu renobacion/ 
expansion di e hospital di 1 biyon florin, 
demostrando asina su complicidad den 
pone salud di 120 mil habitante di e pais 
aki den peliger, diamars ultimo Mike 
Eman a dicidi di sali for di su winterslaap 
y a cuminsa ataca ferozmente Ministerio 
Publico alegando cu e instituto aki lo ta 
practicando persecucion politico den e 
caso bergonsoso di Avestruz, segun MEP 

INSINUACION SIN BASE 

Tambe manera un flie sin rabo Mike Eman 
a cuminsa ataca partido MEP bisando e.o. 
cu e Gobiemonan di MEP durante mas di 
30 aña a persigui politiconan di AVP y cual 
persecucion tabatin un solo meta, esta pa 
hiba e politiconan aki dilanti mesa berde 
y laga nan paga p’e fechorianan cometi. 
Sin duda esaki ta un insinuacion sin base 
di Mike Eman ya cu den pasado na varios 
ocasion - na momento cu MEP a drenta 
gobemacion y a constata cierto ladronicia 
y corupcion cometi p’e gobernantenan 
di AVP - sin hesita MEP semper a sa di 
denuncia tur e bagamunderianan aki na 
Ministerio Publico. 

GOBERNACION AVP, 1986-1988 

Asina MEP por a mira con durante 1986 
pa 1988 e gobernantenan di AVP a duna 
garantianan pa loco na Mafia Italiano 
relaciona cu constmccion di 3 hotel cu 
finalmente a keda den mina atras, esta 
Beta Hotel, Ramada y Plantation. 



Durante añanan largo e caso aki a ser trata 
den Corte y finalmente a yega te na Corte 
Intemacional na Den Haag y pais Amba 
a ser sentencia na aña 2002 pa paga na 
SACE 206 miyon dolar. 

Tur esaki tabata danki na Henny Eman y 
su consehero Mike Eman y cu nos pueblo 
te na maart 2018 a caba di paga e debe 
aki. 

GOBERNACION AVP, 1994-2001 

E siguiente gobemacion di e dinastia 
Eman y AVP (1994-2001) tambe MEP a 
conoce ladronicia y bagamunderianan y 
cu partido MEP a denuncia na Ministerio 
Publico. 

Pa menciona algun di nan cu a wordo 
trata den Corte: Plan di Bario/Fondo 
Desaroyo Nobo San Nicolas (nota di 
Red: e.o. Otmar Oduber), Race Track, 
(unda integrantenan di OLA di Glenbert 
Croes tabata envolvi) Radar, Radisson. 
Den esakinan tambe Henny y Mike 
Eman, Otmar Oduber tabata envolvi. Nos 
tur por corda tambe con pa prome bes den 
historia di Aruba, un lider di AVP, Tico 
Croes a ser sentencia den e escandalo di 
Fondo Desaroyo Nobo San Nicolas. 

GOBERNACION AVP, 2010-2017 

Den e ultimo gobernacion di AVP (2010- 
2017) un cantidad grandi di ladronicia 
y corupcion a tuma lugar y ya algun di 
nan a ser denuncia caba na Ministerio 
Publico. Pa menciona algun di nan: 
Permiso-gate (Onthefñngen) di cual ex 
Minister Paul Croes a ser sentencia caba 
na 4 aña di prison, Hedging gate, tereno 



gate di cual ex Minister Benny Sevinger 
ta un sospechoso principal, Hospital gate 
etc. Tur e corupcionnan aki tambe a pasa 
dilanti wowo di Mike Eman y e unico 
persona cu el a laga colga dor di denuncia 
e persona aki ta Paul Croes. Y awor ta 
resulta cu un dia despues cu Robert 
Candelaria a confirma cu e ta confia e 
aparato hudicial, pasobra e ta bin di aya y 
a traha den dje y cu despues cu el a pidi 
pa no presiona e aparato hudicial, 

Mike Eman a pone Candelaria para banda 
di dje den e conferencia di prensa ultimo 
y p’asina nan por a ataca Ministerio 
Publico frontalmente.Tur esaki nos por 
a mira tambe dia Tyson Lopez na 2017 
a bisa cu lider Evelyn Wever Croes den 
su opinion a gana e debate politico di 
Camara di Comercio, un dia despues e 
mester a cana cu Mike Eman den bario 
pa pega luz. Di e forma aki Mike Eman 
den forma denigrante tabata trata su 
candidatonan riba lista. 

Finalmente, ta bon pa enfatisa cu MEP no 
ta haci su denuncianan djis pa pret of cu 
MEP kier cera contrincantenan politico, 
pero ta deber di MEP pa den nomber di 
e pueblo Arubano haci e denuncianan aki 
pa salvaguardia e interes general di nos 
pueblo. Y si tin politiconan di AVP cu 
ta sinti nan mes incomodo pa cu esaki, 
so be it, ya cu tur cu comete maldad y 
corupcion lo mester sinta riba nan propio 
blaaman. 

Aruba Bank a celebra cu su pensionadonan 

durante e Legends Night Out 




DEN su esfuerso pa duna 
danki y demostra aprecio 
n’esnan cu a dedica hopi 
aña di servicio y cu awor 
ta disfruta di un pensioen 
bon mereci, Aruba Bank a 
organisa un anochi pa com- 
parti cu su leyendanan. 

E grupo a bin hunto na Lo- 
cal Store na Palm Beach 
unda tur a gosa di un ano- 
chi fenomenal. Esnan pre- 
sente a wordo malcria cu 
dushi cuminda y bon ambi- 
ente. Tambe a rifa dos pre- 
mio unda sra. Rubia Hart 
y sra. Lucia Boekhoudt a 
sali como e feliz ganador- 
nan. 

Aruba Bank ta gradici tur 
e leyendanan cu a contri- 
bui n’e exito di Aruba Bank 
y ta sigi forma parti di nos 
gran famia. 

IPA ta invita comunidad di Aruba pa su 
Dia Publico diasabra dia 9 di november 2019 


DIASABRA dia 9 di november 
2019, Instituto Pedagogico Aru- 
bano (IPA) ta tene su Dia Publico 
(Open dag) anual. IPA ta un insti- 
tuto di enseñansa superior cu ta 
forma maestro di scol preparatorio, 
di scol basico y di scol avansa pa 
enseñansa di Aruba. 

IPA su Dia Publico lo ta di lOor 
di mainta te lor di merdia na IPA 
(Isaac Wagemakerstraat 11, San 
Nicolas). 

IPA ta invita tur studiante di 
HAVO, VWO y MBO nivel 4 y tur 
otro persona interesa pa cuminsa 
un estudio pa maestro, pa asisti n’e 
Dia Publico aki. 



Pedagogko Atubano 


Fecha: 9 november 2019 
Orario: 1 0:00 a m'- 13:00 pm 
Adres: Isaac Wagemakerstraat 11 


Durante e Dia Publico, IPA lo duna 
un bista general di e estudio di 
Maestro pa Enseñansa Primario. 
Esaki lo tuma lugar den forma di 
un tour na unda bo lo ricibi in- 
formacion general di e estudio y 
bishita diferente area di formacion 
p’asina bo haya un bista completo 
di kico e estudio ta encera. 

Ademas, lo tin oportunidad pa com- 
bersa cu nos studiantenan actual. 
Di e manera aki, bo por scucha e.o. 
for di nan con e transicion di scol 
secundario pa IPA a bay, con nan 
ta experiencia nan estudio na IPA 
y sigur haya bon tips con pa studia 
na IPA exitosamente. En corto, bo 
lo experiencia e ambiente estudi- 
antil! 

Naturalmente lo tin oportunidad 


pa inscribi como studiante. Pa por 
haci esaki mester trece e papel di 
registro civil (papel di AWG 5) y 
paga un suma di AWG 75,- p’asina 
cubri e gastonan di inscripcion. 

Si bo a gradua caba, lo mester trece 
copia di bo diploma di sea HAVO, 
VWO of MBO nivel 4. Tene cuenta 
cu pa Aña Academico 2020 — 2021, 
e estudio pa maestro di enseñansa 
primario ta e unico estudio cu IPA 
lo ofrece. 


di IPA. 

Di e manera aki, IPA ta brinda 
henter Aruba un dia special di 
orientacion, yen di informacion y 
actividad. 

Pa mas informacion por tuma con- 
tacto cu Studenten Services na 
524-3100 of por bishita nos pagi- 
na di facebook ‘Instituto Pedago- 
gico Arubano’ of nos website www. 
ipaaruba.com . 


Tambe lo tin un ‘Food & Bake 
Sale’ organisa pa nos propio studi- 
antenan di aña 3. E benta aki tin 
como meta pa recauda fondo p’e 
studiantenan, cu pronto lo biaha 
pa exterior. Asina nan lo por cum- 
pli cu nan pasantia internacional 
cu ta un parti esencial di e curiculo 





Nos e-mail: 

noticia@awemainta.coni 


Tel: 583-1400 
Fax: 583-1444 

Interes grandi pa presentacion di 
Argus di Quito Nicolaas na Arubahuis 


DEN HAAG — Un grupo grandi di invitado a pre- 
sencia e presentacion di e ultimo buki di poesia di e 
escritor, poeta y ensayista Arubano Quito Nicolaas di- 
arazon 9 di october na Cas di Aruba. 

E anochi a conta cu un programa sumamente intere- 
sante unda diferente orador a papia riba literatura en 
conexion cu e obranan di Quito Nicolaas. 

E escritor mes a repasa cu carera como escritor y a 
ilustra e diferencia den esaki. Loke a cuminsa cu poe- 
sianan na un edad di 12 aña a desaroyo su mes na pu- 
blicacion di poesia, scirbimento di novela y columna. 
Di e manera aki e publico presente por a cera conoci 
cu e diferente facetanan di e escritor Quito Nicolaas. 
Den su trayectoria te aworaki Quito a publica 13 buki 
di cual 7 ta buki di poesia, 3 novela, un buki di storia 
y un coleccion di columna. 

E publicacionnan tambe a capta atencion di e mundo 
literario pafo di Hulanda. Esaki a conduci cu poesia- 
nan di Quito a keda publica na diferente pais manera 
Argentina, Colombia, Estados Unidos y China. 

Angelo Tromp a tene un discurso na unda el a papia 
over di Quito Nicolaas su papel como culturista y a 
ilustra esaki cu algun di su obranan. Joan Leslie a 
papia riba e Fundacion Simia Literario y cu Quito Ni- 
colaas tabata un di e iniciadornan di e fundacion aki 
pa promove literatura Caribense na Hulanda. 
Durante un presentacion di imagennan di e Festival 
Internacional di Poesia di Medellin na juli di e aña 
aki, Quito Nicolaas a papia riba su participacion n’e 
festival y tambe a declama dos poesia propio. 

Por ultimo Wim Rutgers a haci un analisis di e poesia 
“Tijdspanne” for di e buki “Argus”. 

Despues di e charla di Rutgers, sr. Nicolaas a haci en- 
trega di un ehemplar di su buki na Minister Plenipo- 
tenciario Guillfred Besaril. E mandatario despues di 
a ricibi e prome ehemplar a felicita Quito cu su buki y 
a bisa di — mirando e pasion di Quito pa cu literatura 



- ta curioso pa mira a proximo obra literario di Quito 
Nicolaas. 

Minister Besaril a gradici Quito pa su contribucion 
na e mundo literario y alabes cu su obranan ta forma 
parti di e herencia literario di Aruba. 

(E potretnan ta cortesia di Nico van der Ven) 

Santa Rosa tin porco na benta 


DEPARTAMENTO di Agricultura Cria 
y Pesca Santa Rosa ta informa comunidad cu 
den su seccion di Criansa di Porco, nan tin por- 
co na benta. E tipo di raza cu nos tin na benta 
ta Landrace, Yorkshire, Hampshire y Duroc. 

E raza di porconan aki ta wordo bendi pa peso 
y bibo. Kiermen e ta wordo pisa y total di peso 
ta defini e prijs. Nan tin den diferente gran- 
dura. 

Na momento di bin cumpra bo raza di porco 
preferi esaki mester tuma lugar parti mainta 
y te cu 10’or. Mas laat cu e horario stipula aki 
nan no lo haci nungun tipo di benta di porco. 
Mester tene na cuenta cu ta hopi calor den e di- 
anan aki y tin hopi solo cu por causa cu e porco 
por haya algun malestar durante transporte. 
Ta p’e motibo aki ta haci un apelacion pa haci 
esaki tempran parti mainta cu ta mas fresco. 

Pabo por yega na remarke pa compra di un 
of mas porco serca nos aki na Santa Rosa bo 
mester ta registra serca nos aki na Santa Rosa 
como un criado oficial. Den caso cu bo no ta reg- 
istra serca nos, nan no por bendebo porco of 
otro tipo di bestia. 

Otro rekesitonan tambe ta cu bo mester tin 
tereno oficial destina pa cria. Mester ta logica- 
mente riba nomber di esnan cu ta bin pa haci 
compra di porco. 

Mester percura cu tin lugar adecuado pa haci 
cria di porco. Lugar mester tin dak y frescura 
p’e bestianan por recuri. 

Awa limpi tur dia ta un mester y obligacion 
disponibel p’e bestianan. E cuminda mester ta 
limpi tur p’e bestianan por come. 

Esaki ta algun punto hopi importante pa tene 
na cuenta prome cu cumpra porco na Santa 
Rosa. 

Por yama pa mas informacion na tel: 585-8102 
na horario di oficina cu ta for di 7’or di mainta 
pa 12’or y di l’or di merdia te cu 3’or di atardi. 

Presidente di Aruba Taekwondo Bond: 

Dr. Guaicaipuro Jimenez satisfecho 
cu e campeonato nacional 



DIASABRA ultimo a 
tuma lugar e di tres campeonato 
nacional organisa pa Stichting 
Impact Taekwondo Martial Arts 
& Sports Foundation cu partici- 
pacion di 4 skol di Taekwondo. 
Master Augy Tromp y Master Eric 
Barry a guia e campeonato den e 
parti di referee cu a conta cu 20 
pelea. 

Ex campeon mundial coach Olim- 
pico y Hall of Famer, Master Henk 
Meijer tabata presente n’e campe- 
onato aki. 

E campeonato a conta cu Ayleen 
van Geene y Jaymir Bergrok como 
e mihor bringadornan infantil, 
mientras cu Arien de Mei a resulta 
mihor bringador den e categoria di 
cadet. 

Den e categoria di junior e mihor 
bringadornan a resulta Deevah 
Loefstop y Rouel Baarh. Ester Cof- 
fi y Elliott Loonstra a lastra den e 
categoria di adulto cu e premio di 
mihor bringadonan. 

Den e parti di forma” Poomsea” 
Ayleen van Geene y Anabella Fer- 
nandez a gana oro den e catego- 
ria di infantil. Nathan Briesen y 
Chun Jiu Xie a logra oro den e cat- 
egoria P20. Stichting Tiger Tae- 
kwondo Academy a sali Best Team. 
Dr. Guaicaipuro Jimenez a entre- 
ga tur e ganadornan nan premio 
y el a deseanan tur cos bon pa e 
siguiente evento cu ta Best of the 
Best dia 16 di november 2019. 

Lady Tigers lo enfrenta Jaguars Vitamin 
Water den un serie di best out of 3 


CAMPEONATO fast pitch femenino 
AA ta den su recta final. Aruba Softball 
Bond desde 3 di Mei a celebra su gran 
apertura di su campeonato HEINEKEN 
dedica na dos baluarte Jacobo Jansen y 
Gilbert”Nando” Maduro. Aruba Softball 
Bond a inicia cu categoria AA y A Klas 
masculino cual campeonatonan a termi- 
na respectivamente final di Juli y inicio 
di Augustus. Di acuerdo cu e calendario 
di ASB campeonato Femenino den cat- 
egoria U17 y AA a inicia den Augustus y 
lo termina den October y asina ta celebra 
6 luna intensivo di diferente campeonato 
di fast pitch. 

Campeonato U17 femenino a termina dos 
siman pasa mientras diabierna awor lo 
inicia playoff semi final den categoria AA 
femenino. Aruba Bank Lady Tigers a ter- 
mina solido na segundo puesto cu 5 victo- 
ria y 4 derota mientras Jaguars Vitamin 
Water a termina na di tercer puesto cu 3 
victoria y 6 derota. E clasificado #2 y #3 
lo hunga un serie di best out of 3 unda 
e ganador lo pasa pa final pa enfrenta e 
fuerte ekipo di Eagles kendenan ta in- 
victo den 9 salida y ta sub campeon caba 
enespera di nan contrincante pa “square 
off’ e serie final pa e titulo maximo. 

Diabierna awor pa 715pm na Pos Chiq- 
uito lo bay tin e promer wega mientras 
diasabra pa 5pm lo tin e di dos wega di 
e serie programa. Weganan den semi fi- 
nal ta programa na 1 ora y 45 minuut y e 
serie final lo wordo hunga sin time limit. 
Tur wega lo tuma lugar riba canchanan 
na Pos Chiquito. ASB ta invita henter 
pueblo di Aruba pa yega tereno bin apoya 
Bo ekipo preferi. Exito na tur ekiponan 
den Playoff. 

Yee Mei "Beba" Cheong ta bari Liga cu 
MVP Champion Batter y Champion Pitcher 


CAMPEONATO fast pitch femenino U17 di Aruba Soft- 
ball Bond a termina recientemente. Aruba Softball Bond 
cu e vision pa organisa campeonato pa nos hobennan cum- 
pliendo cu exigencianan Internacional entre otro di WBSC 
a organisa e aña aki un campeonato di fast pitch femenino 
U17 cu miras pa den aña 2020 por organisa tambe U15. 
Den cuadro di e campeonato U17 por mira atras riba un 
campeonato exitoso unda ekipo Lady Blue Marlins di 
Noord, Rockets di Sta Cruz y Eagles di San Nicolas a par- 
ticipa hungando tres round contra otro. Den e liga aki Ea- 
gles di San Nicolas a titula campeon invicto y mesun dia 
ASB a bay over pa entrega premionan mesora despues di 
wega. 



Tanto premio como ekipo pero tambe premionan individ- 
ual. Yee Mei Cheong mihor cariñosamente conoci como 
“Beba” Cheong tabata un di e atracion principal di henter 
e campeonato. Un hobencita di apenas 16 aña cu multiple 
talento a resalta y destaca den su performance total. Beba 
Cheong ta un “Rising Star” como pitcher y como atleta a 
termina campeonato cu un record di 4-0. Beba a lansa 17 
inning, enfrentando 68 bateador, permitiendo 5 hit, propi- 
nando 39 strike outs, regalando 8 base por bola permitien- 
do 2 careda sushi cu un ERA di 0.00 ta bay cu e titulo di 
Champion Pitcher. Outstanding performance. 

Den Playoff Beba ta gana dos wega adicional pa haci su 
ekipo campeon. Beba Cheong como bateador a reclama e 
premio di Champion batter cu averahe di 727 cu 18 plate 
appearance, a bay di 11-8 cu 6 careda impuha, 15 careda 
anota, 6 base por bola negocia y 11 base roba cu un por- 
centahe di subi base di 0.833. Durante e serie final Beba 
Cheong ta conquista e titulo di MVP y asina a bari e liga 



cu mayoria premio individual banda di e titulo di campe- 
on como ekipo. Ashmilayne Maduro otro hoben talentoso 
di e ekipo di Eagles ta conecta un homerun riba cabes di 
rightfielder y ta bay cu e titulo di champion homerun. Ash- 
milayne Maduro ta caba campeonato cu 13 turno y 7 hit 
cu dos doblete un triple y un homerun pa un averahe di 
538. Tremendo actuacion di un otro hoben. Aruba Softball 
Bond ta felicita Yee Mei Beba Cheong y Ashmilayne Mad- 
uro cu nan titulo nan personal, ekipo Campeon Eagles y 
Sub Campeon Rockets y tur atletanan cu a competi, man- 
agers y coaches y alabes kier gradici FFD pa cooperacion 
cu tereno, Stichting Subsidie Aruba, Heineken, Scorers 
y Umpires y sigur tanto Zuleyca Willems como coordina- 
dora di Umpires y wega y tambe Estefano Croes y Alfred 
Huntington coordinando scorers. Mas cu claro e fanatica- 
da grandi y bibo tanto di Lady Blue Marlins, Rockets y 
Eagles. Danki pa e bunita campeonato. Pabien y den 2020 
nos lo engrandese e liga aki. 

Pa duna apertura na Regata Bonaire 2019 

A ser haci cu un parada di bandera 

di tur pais participante 

9 Aña despues di 10-10-10 
porfin tin motibu pa optimismo 


KRALENDIJK - Ayera ta 9 aña pasá 
cu Bonaire, mescos cu Sint Eustatius 
y Saba, siendo teritorio insular den 
pais Antia Hulandes (cu tabata ser- 
ca di cay den otro), a keda incorporá 
como entidad publico y municipio 
special den estado Hulandes. For di e 
tempu ey a sosodé hopi cos, pero hopi 
cos tampoco nó. 

Solamente parcialmente Den Haag a 
cumpli cu su promesa cu lo a hisa e 
nivel di facilidad te na un nivel cu ta 
aceptabel den Hulanda. 

Danki na e.o. esfuersonan di e Minis- 
terionan enbolbi calidad di enseñansa 
y di salubridad a mehorá substancial- 
mente. Sinembargo riba tereno social 
e progreso ta decepcionante: Pobresa 
no a bira ménos, manera tabata un 
meta importante, pero al contrario a 
aumentá. 

Loke ta pérta ta cu Reino a invertl si 
den e tareanan cu entrante 10-10-10 
el a tuma over for di e anterior pais 
Antia Hulandes, pero cu no a haci 
esaki suficientemente p’e tareanan cu 
a bay p’e islanan. Esaki miéntras cu e 
retraso den mantencion cu a surgi du- 
rante 50 aña bou di Gobiérno Central 
na Willemstad ta manifestá su mes 
den henter comunidad. 

Diferente investigacion independien- 
te - e.o. esun di Comision Spies (2015) 
— a indicá exactamente na unda e pro- 
blema ta sinta. Un resumen córtico: 
E compensacion liber cu Colegionan 
Ehecutivo ta haña pa ehecutá nan 
tareanan (comparabel cu fondo muni- 
cipal) ta mucho tiki, Ministerionan no 
ta sincronisá nan trabounan cu otro y 
nan ta wak Hulanda Caribense mucho 
hopi atrabes di un bril Hulandes. 
Banda di esey a subestimá e falta di 
forsa di ehecucion di di e aparato gu- 
bernamental lokal. Pa ta honesto: E 
instabilidad gubernamental riba nos 


isla ta haci nos co-responsabel p’e re- 
sultadonan decepcionante di e rela- 
cion cu e pais madre. 

Y nos gobernantenan di e tempo ey 
na caminda pa 10-10-10 sigur pa loke 
ta trata maneho di pobresa mester a 
exigi pa cumpli mesora. 

“Ta bon pa siña di pasado, pero segui- 
damente mester wak principalmente 
dilanti. Aunke e retrasonan riba hopi 
tereno - tin ora teribel y agudo - ta 
grandi, mi ta optimista. Desde algun 
luna mi ta sinti un cambio, no serca 
tur Ministerio, mandatario y ámbte- 
naar ainda, pero esey — mi ta asuml 
- ta un cuestion di tempo. 

E dianan aki mi bishita di trabou na 
Den Haag ta haci e sintimento aki 
solamente mas fuerte. Den tur com- 
bersacion cu mi hiba mi ta señalá un 
disponibilidad creciente pa cumpli 
cu e promesanan cu a keda atras for 
di 10-10-10 y tuma medidanan cu ta 
conducl n’e mehoracion di calidad di 
bida riba nos isla cu ta altamente ne- 
cesario, principalmente di e gruponan 
mas vulnerabel. 

Tin vários splicacion p’e cambio cu ta 
duna speransa aki: e Acuerdo Inter- 
gubernamental cu na novémber 2019 
a sera cu Gobiérno Hulandes, e elec- 
cion di Conseho Insular di luna di 
maart cu a trece stabilidad politico y 
e confiansa mutuo cu ta biniendo bék. 
Ta bin aserca cu e decision di Gabi- 
nete pa nombra un mandatario cu un 
portofolio den cua e relacion cu e par- 
tinan Caribense di Reino ta ocupá un 
lugar importante, a resultá hopi bon. 
Sekretario di Estado Raymond Knops 
ta mustra un enbolbimentu grandi, 
cu segun mi opinion ta sincero. Loke 
sigur ta yuda tambe cu formacion di 
comprencion di parti di Den Haag ta 
cu e ta bini cu su colega-mandatari- 
onan pa laga nan mira cu tin ora re- 



alidad ta otro cu loke documentonan 
administrativo ta indicá. 

Den e carta cu e Secretario di Estado 
na nómber di Gabinete dia 4 di ócto- 
ber ultimo a manda pa Tweede Ka- 
mer mi ta mira puntonan di referen- 
cia pa haci e cooperacion entre Reino 
y e entidadnan publico mas efectivo y 
cu esey mas fructifero pa nos cuida- 
danonan. Den e carta ey Colegio Ehe- 
cutivo di Bonaire ta lesa cu Gobié- 
rno Hulandes ta dispuesto pa: - den 
consulta cu Entidad Publico Bonaire 
stipulá un perspectiva final relacioná 
cu eliminacion di retraso riba nivel di 
facilidad; - conhuntamente determiná 
un agénda di ehecucion (lesa: Plani- 
ficacion), incluso e medionan cores- 
pondiente; - yuda y invertl den forti- 
ficacion di Gobiérno local y e forsa di 
ehecucion di aparato gubernamental; 
- investigá kico ta necesario pa haci 
posibel pa Entidad Publico Bonaire 
por ehecutá e tareanan insular co- 
respondiente adecuadamente y - 
fortifiká e funcion di duna direccion 
di Ministerio di Asuntonan Interno y 
Relacionnan den Reino di manera cu 
e actividadnan di e Ministerionan ta 
mihor sincronisá cu otro y cu stipul- 
acion di prioridad di Entidad Publico 
Bonaire. 

Contenido y tono di e carta ta ilustrá 
cu tin un otro biento, ménos friu, ta 
supla for di Den Haag. E unico cos cu 
mi lo tin gana di mira ta cu pa loke 
ta trata e elaboracion nos ta bay mas 
rápido, segun Diputado Elvin Tjin- 
ATjoe. 

Careda di Fruminga 


RECIENTEMENTE a tuma luga e Careda di 
Fruminga di Olympia Track & Field na e veld patras 
di Centro Deportivo Betico Croes. E careda aki tabata 
pa e categoria di edad di 4 aña te cu 13 aña, caminda 
e muchanan a core den diferente distancia. 

Mas cu 100 mucha a participa durante e Careda di 
Fruminga e mainta aki. Olympia Track & Field ta 
gradici tur nan sponsor y tur e boluntarionan cu a 
yuda durante e Careda di Fruminga y alabes ta invita 
pa corda inscribi pa e siguiente careda cu ta e Olym- 
pia Run cu lo tuma luga diasabra 19 di october 2019 
na Plaza Deto Varis na Cas Ariba. Inscripcion a habri 
caba y por haci esaki via www.olvmpiarun.com 



E resultado di e Careda di 
Fruminga ta lo siguiente: 


Mucha Muhe 

4-5 aña 

150m 

Francienne Silva 
Tibisay Tromp 

Raélee Maria 

Mucha Homber 

4-5 aña 

150m 

Caiden Croes 

Ka-Ming Minguel 
Rayson Hernandis 

Mucha Muhe 

6-7 aña 

200m 

Emma Gobert 
Quionny Naar 

Dsheila Milan 

Mucha Homber 

6-7 aña 

200m 

Khalil De Lisle 

Jeremiah Martis 

Fedde Van Der Poel 

Mucha Muhe 8-9 aña 

400m 


Sarah Maduro 
Gixely De Nobrega 
Ariella Werleman 


Mucha Homber 

8-9 aña 

400m 

Zhigiang Hernandez 

Liomar Da Costa 

Eli Anijs 

Mucha Muhe 

10-11 aña 

800m 

Elizabeth Sotelo 

Kiana Jade Vrolijk 
Sheliya Wehl 

Mucha Homber 

10-11 aña 800m 

Wyndel Beyde 
Raydrick Maduro 
Dylan Giel 

Mucha Muhe 

12-13 aña 

1KM 

Vera-Elise Bakmeyer 
Dixien Saavedra 

Jo-Nina Kock 

Mucha Homber 

12-13 aña 1KM 


Jayven Maduro 
Christiaan Jansen 
Julian Banwarie 

Un paseo den bus ta un aventura 



AUTOR y poeta Colombiano, Pedro Anto- 

/ 

nio Vargas Alvarez, ta participa na biblio- 
teca su Festival di Buki pa Mucha. Esaki ta 

tuma lugar den prome siman di november. 

/ 

Aña pasa sr. Vargas Alvarez a participa pa 
di prome biaha y el a gusta asina hopi cu el 
a compromete su mes pa participa un biaha 
mas. A puntra e autor kico ta su medio di 

transporte preferi como cu esaki ta e tema 

/ 

di e festival e aña aki y Sr. Vargas Alvarez a 

/ 

manda algun potret. Sr. Vargas Alvarez ta 

gusta core cu bus na Colombia y e ta gosa di 

e paseo sinta den bus pasando den ciudad. 

Sr. Pedro a presenta su ‘Cuentos y fabulas 

infantiles’ durante e prome gira pa scol na 

Aruba pero tambe el a conta storia y a decla- 

ma poesia. Despues di a conta e storia den 

klas e autor a splica su storia un poco mas 

y a combersa cu e muchanan riba e tema. E 

autor tin mensahenan y conseho den su sto- 

ria manera ‘comparti cu otro’, ‘y u da unda cu 

por’, ‘no ser egoista’. 

/ 

Sr. Vargas Alvarez pa medio di su storianan 
ta duna e mensahe di altruismo y determi- 
nacion cu segun e, ta modelonan y guia pa 
comportacion y convivencia sano. Sr. Var- 
gas a nace na Santafe de Bogotá, Colom- 
bia. E tabata Alcalde di Guataqui na Cun- 
dimamarca. Semper e tabatin un pasion 

pa skirbi storia pa mucha, poesia y tambe 

/ 

obra di teatro. Sr. Vargas Alvarez ta bishita 
muchanan di scol na Aruba den siman di 
dia 4 pa dia 8 di november pa comparti e 
placer di lesamento. 

Aufora 




'^utt&uxC *i¥(Mie & 0tmutáón4t 


“Bou alanan di Dios mi ta sigur. Mi refugio y mi forti, mi 
Dios, den kende mi ta pone mi confianza” 

Salmo 91 

Cu profundo tristesa pero gradicido Tata todo poderoso 
pa tur locual ela significa pa nos, nos ta anuncia 
fayecimento na e bunita edad di 87 anja di: 



Ana Trinidad 
Vivo-Liriano Fermin 


Na nomber di su: 

Casa: Wilfred Vivo 

Yiunan: 

Luz Maria Gonzales Liriano 
Jose Anibal Rodriguez 
Jose Antonio Liriano 

Nietos: 

Ingrid Stasichin 
Elpidia Ureña 
Rithideli Gonzalez 
Euriabades Liriano 

Rumannan: 

Luisto Concepcion 
Rafael Rodriguez 
Salvador Rodriguez 
Adalberto Rodriguez 
Juanito Liriano 
Jose Rodriguez 

Demas famia: 

Vivo, Maduro, Dabian, Flanegin, Dirksz & Geerman 

Ta invita pa acto di entiero cual lo tuma lugar na Aurora 
Funeral Home diasabra 12 di oktober 2019 di 2’or pa 
4’or di atardi, 

Despues lo sali pa Santana Central Sabana Basora. 
Disculpa nos si den nos tristesa nos por a lubida algun 
famia of conocir. 

Despues di entiero nos no ta ricibi bishita di condolen- 
cia na Cas, 


Website: 

www.awemam ta.com 


Facebook: 

wwwiacebook.com/awemaitita 

E-matl: 

notida@awemainta.com 





Mainta 


#lonline 



The Lord is my shepherd; 

I shall not want. 

He makes me lie down in the green pastures, 
He leads me beside still waters, 

He restores my soul. 

Psalm 23 vers. 1 & 2 



Marciano Angela 

Mihor conoci como “Rocky” 

*16-01-1935-110-10-2019 


Na Nomber di su: 

Casa: 

Vera Angela (qepd) 

Yiunan: 

Karen Angela 

Marciano Angela (Juni) & Sharon Angela-Spong 
Rollyn & Rosita Angela-de Knegt 

Ruman: 

Pedro Angela 

Nietonan: 

Vera Marie, Caaron (Nikki), Rollyn (Tito), 

Genieve (Gini), Valentino 
Micaela, Gabrielli, Giandra 

Bisa Nieta: 

Ansely Mia Perez 

Dimas Sobrino y Sobrinanan 
Dimas Primo y Primanan 

Cuña: 

Joan Lo y yiu Naomi 
Sobrina: 

Jemine Boekhoudt y yiu Shaun 
Ex Coleganan di LAGO. 

Cuidadornan: 

Mayra Bermudez 
Gerseline van der Linde 

Amigonan y Famianan: Angela, Lo, Britten, Maduro, 
Dunlock, Spong, Nurse, Bregita, Boekhoudt, Koolman, 
Rojas, Noguera, Rosas, Graves, Perez, Diaz, Kock, 
Fingal, Bernabela, Peterson, Eisden, Damian, Goeloe, 
Bergen, Gunther, Marselia, Panneflek, Tromp, Balentin, 

Ta invita pa acto di condolencia y despedida cual lo 
tuma lugar na Aurora Funeral Home diasabra 12 di 
oktober 2019 di 7’or pa 9’or di anochi. Cremacion lo 
tuma lugar den seno familiar, 

Nos disculpa si den nos tristeza nos por lubida algun 
persona of famia, nos ta pidi nos mas sincero disculpa. 


Aufe 

$ 0tematonq 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa”. 

Salmo: 23 

Cu dolor na nos curason, pero conforme cu boluntad di 
Señor, nos ta anuncia fayecimento di nos tata stima: 


. - 



Jose Cecario Olivir 

"26-08-1960- f03-10-2019 

Na nomber di su 
Mayornan: 

tlrma Olivir-Ras & Oscar Olivir 
Casa: 

Joselin Olivir 
Yuinan: 

Jimmy & Jessica Olivir 
Gerald & Dayenne Olivir-Maduro 
Irma & Gianini Olivir-Tromp 
Gina & Anuedy Polanco 

Rumannan: 

Ronald & Redad Olivir-Flores 
Sirvia & Marino Rodriquez-Olivir 

Suegra: Petronilia Martinez 

Madrina: Juana Gei & famia 

Amigo di infancia: Alex Carti ( Lele) 

Nieto(a)nan, Sobrino(a)nan, Omo y Tantanan, 
Primo(a)nan, Comer y Compernan, su Amigonan di 
Piscamento, Teamnan di Domino y Boto Miniatura, 

Demas famia: 

Olivir, Ras, Tromp, Orman, Vrolijk, Maduro, Carrion, 
Pieternella, Rodriquez, Polanco, Gei, Quandt, Croes, 
Martinez, Sevinger, Chudro, Flanegin, Lopez, Dirksz, 
Jacobs, Carti, Kemp, Hoek, Lesadrina, Hernandez, 
Zievinger, Kock, Nadal y demas famia na St.Domingo, 
Hulanda, Corsow. 

Oportunidad pa condolencia lo ta diabierna 11 october 
2019 for di 7’or pa 9’or di anochi na Aurora Funeral 
Home 

Ta invita pa asisti na acto di entiero cu lo tuma lugar 
diasabra 12 october 2019 for di 2’or pa 4’or na misa 
Sta.Filomena na Paradera despues lo sali pa santana 
Pastor Kraanwinkel na Paradera, 

Nos disculpa si den nos tristesa nos por a lubida algun 
famiay conocirnan. 

Ta pidi porfabor si por bin na colornan alegre. 

Victima di e accidente na Paradera 

Manda cu urgencia, cu air ambulance pa Colombia 




DIARAZON den oranan di atardi pa anochi, na Dr. 
Horacio Oduber Hospital a cuminsa cu preparacion 
pa traslada e hoben, Brian Croes, kende den oranan 
di diarazon madruga tabata envolvi den e acciden- 
te di trafico, cu a sosode na altura di Great Rich, na 
Paradera. 

E hoben aki di 24 aña a keda seriamente herida, el a wordo 
manda den coma dor di e mediconan y mesora a cuminsa 
cu e tramitenan pa mande Colombia, p’asina e por ricibi 
tratamento medico mas avansa y cu ta necesario p’e por re- 
cupera. 

Algo pasa di 9 or y 15 di anochi, e hoben, Brian Croes a wor- 
do hiba cu ambulance bou sirena rumbo pa Aeropuerto, na 
momento cu e ambulance tabata yegando n’e parti pazuid 
cu ta General Aviation, por a mira e pilotonan preparando 
e avion. Na yegada e hoben victima hopi liher a wordo pasa 
over den e air ambulance. 

Na General Aviation por a mira tambe varios miembro di 
famia di e hoben wardando e air ambulance sali rumbo Cali, 
Colombia. E Mama a compaña su yiu den air ambulance, e 
lo wordo trata na un hospital na Cali yama Valle del Lilli. 

Mainta 


E unico corant GRATIS 


Abona awo 

Manda un e-mail na: 
Noticia@awemainta.com 
lj sKirbi e palabranan: “Ami Kier Abona” 



LiKe nos riba facebooK 


Keda “up to date” ij liKe nos riba facebooK 

'.facebooK.com/awemainta 


www. 


Like us ori: 
'' facebook 



Subi riba nos website 


www.awemainta.com 


AWEMainta completamente 

DIGITAL 





















